Denne video er ikke tilgængelig, da den indeholder marketing og statistik cookies, som du har fravalgt i dine indstillinger. Ændring af dit samtykke.

Den socialdemokratiske folketingskandidat, Peter Hummelgaard Thomsen har fået nok af realitystjernen Amalie Szigethy, der er kendt fra Paradise Hotel.Det er han blevet, fordi hun har udtalt i Luksusfælden, at hun føler, at et almindeligt job som kassedame er under hendes værdighed.- Jeg mener det er under nationens værdighed, at vi skal blive ved med at give folk som hende taletid. På alle måder er hendes synspunkter et produkt af 00'ernes kultur af grådighed, egoisme og forbrug-til-du-segner. Værdier der har fordærvet det som Danmark er bygget af. Nemlig af folk med "almindelige jobs", skriver Peter Hummelgaard Thomsen på Facebook.Han forklarer, at jobs som kassedamerne, rengøringsassistenterne, kuffertslæberne er værd at være stolte af.- Danmark er bygget op af folk med almindelige jobs og gode værdier, ikke af mig-generationen og 00'ernes destruktive værdier, lyder det fra S-kandidaten.Amalie er med i Luksusfælden i to afsnit, som bliver sendt til april. Det første 8. april. I programmet kommer det frem, at den realitystjernen har en meget lav indtægt og en stor gæld. Desuden er hendes forbrug tårnhøjt. Hun at har blandt andet brugt 16.000 kroner på en enkelt shoppetur.